Германия еренә ингәс, Ғәйфуллаға уның менән һирәк осрашырға тура килде. Аңлайышлы инде, дошмандың өңөнә яҡынлашҡан һайын һалдаттарҙа көсөргәнешлек, яуапxadлылыҡ артты, разведкаға ла эш күбәйҙе. Өҫтәүенә, тағы бер нәмә кавалеристарҙың асыуын ҡабартты, кәйефтәрен ҡырҙы. Күктән төшкән кеүек, һәр ерҙә аңғармаҫтан килеп сығып, фашистарҙы ҡурҡыуға һалған башҡорттар үҙҙәренең урындағы халыҡ өсөн ҡырағай милләт, кеше ашаусылар икәнен белде. Ғәйфуллаларға ла дошман пропагандаһының көслөлөгөн үҙҙәрендә һынарға тура килде.